钦定古今图书集成/明伦汇编/闺媛典/第048卷 > 张正蒙妻韩氏〈女池奴何氏附〉
## 钦定古今图书集成/明伦汇编/闺媛典/第048卷 > 张正蒙妻韩氏〈女池奴何氏附〉

按《元史列女传》：“张正蒙妻韩氏，绍兴人。正蒙尝为湖
州德清税务提领。至正十九年，绍兴变，正蒙谓韩氏
曰：‘吾为元朝臣子，于义当死’。韩氏曰：‘尔果能死于忠，
吾必能死于节’。遂俱缢死。其女池奴，年十七，泣曰：‘父
母既亡，吾何以独生’？亦投崖而死。”又“何氏者，处之龙
泉县，季锐妻也，因避兵于邑之绳门岩。贼至，何氏被”
执，欲污之，乃与子荣儿、女回娘投崖而死。